Kätilö (elokuva)

Kätilö on vuonna 2015 ensi-iltansa saanut draamaelokuva, jonka on ohjannut Antti J. Jokinen. Se perustuu Katja Ketun samannimiseen romaaniin vuodelta 2011 ja kertoo suomalaisnaisen ja suomalais-saksalaisen SS-upseerin välille kehittyvästä rakkaudesta keskellä Lapin sotaa. Elokuvan pääosissa ovat Krista Kosonen, Lauri Tilkanen, Pirkka-Pekka Petelius ja Tommi Korpela. Krista Kosonen palkittiin roolistaan parhaan naispääosan Jussilla ja Pirkka-Pekka Petelius parhaan miessivuosan Jussilla. == Näyttelijät == == Tuotanto == Elokuvan kuvaukset alkoivat 13. toukokuuta 2014 Liettuassa, missä elokuvaa kuvattiin kuusi viikkoa. Elokuvaa kuvattiin myös Lapissa ja Pohjois-Norjassa. Liettuaan rakennettiin elokuvaa varten kuvauspaikaksi vankileiri. Krista Kosonen leikkasi pitkät hiuksensa Helenan roolia varten ja opetteli vahvan murteen. Elina Knihtilä laihdutti elokuvaa varten kymmenen kiloa ja leikkasi pitkät hiuksensa näyttääkseen sotavangilta. Elokuvassa natsiupseeria näyttelevä Tommi Korpela laihdutti rooliaan varten 20 kiloa. == Vastaanotto == Etelä-Suomen Sanomien Jarmo Valkolan mielestä Jokinen tarjoaa persoonallisen ja tarkasti jäsennellyn vision Lapin sodasta: ”Se on paitsi Kososen tulkitseman naisen visio myös historiallisesti orientoitunut elokuva, jossa saksalaisten läsnäolo jättää moninaiset jälkensä suomalaiseen todellisuuteen.”Valkola, Jarmo: Elokuva-arvio: Kätilö edustaa uuden ajan sotakuvausta , Etelä-Suomen Sanomat 4.9.2015. Helsingin Sanomien Nyt- liitteessä Pertti Avola pitää Kätilöä ”monin tavoin epäonnistuneena” elokuvana, joka sortuu hollywoodmaiseen pintakiiltoon ja juonen sekavuuteen. Elokuvaa kannattelevat hänen mukaansa Krista Kososen sekä Tommi Korpelan, Pirkka-Pekka Peteliuksen ja Leea Klemolan roolityöt.Avola, Pertti: Katja Ketun Kätilö-romaanista syntyi monin tavoin epäonnistunut elokuva, Helsingin Sanomien Nyt-liite 3.9.2015. Länsi-Savon Tuukka Vartiaisen mielestä Kätilö on tukehtua emotionaaliseen pauhuun, musiikkiin ja komeisiin kuviin, mutta Helenan ja Johanneksen suhde jää tunnetasolla etäiseksi.Vartiainen, Tuukka: Elokuva-arvio: Kätilö , Etelä-Suomen Sanomat 4.9.2015. == Palkinnot == Krista Kosonen sai parhaan naispääosan palkinnon Shanghain kansainvälisillä elokuvafestivaaleilla.Krista Kosonen voitti Shanghaissa parhaan naispääosan Kätilöstä, Turun Sanomat 21.6.2015, viitattu 4.9.2015. Kosonen palkittiin roolistaan myös parhaan naispääosan Jussilla. Pirkka-Pekka Petelius palkittiin roolistaan parhaan miessivuosan Jussilla. International Historical Film Festivalilla Belgian Waterloossa elokuva palkittiin lokakuussa 2015 parhaan elokuvan palkinnolla ja Krista Kosonen parhaan naisnäyttelijän palkinnolla.Kätilö-elokuva kahmi palkintoja Belgiassa, Ylen uutiset == Lähteet == == Aiheesta muualla == * * Luokka:Toiseen maailmansotaan pohjautuvat elokuvat Luokka:Vuoden 2015 suomalaiset elokuvat Luokka:Antti J. Jokisen ohjaamat elokuvat Luokka:Suomalaiset sotadraamat Luokka:Suomalaiset romaaneihin perustuvat elokuvat Luokka:Ulkomailla kuvatut suomalaiset elokuvat Luokka:Solar Filmsin elokuvat Luokka:Jussi-palkitut elokuvat Luokka:Suomalaiset historialliset draamaelokuvat Luokka:Suomalaiset romanttiset draamaelokuvat